**Javítókulcs: Nyelvtan**

Összpontszám: 10

1. A tagmondatok közötti viszonyokat nem mindig mondjuk ki, sokszor a hallgatóra bízzuk azok kikövetkeztetését. Az alábbiakban két olyan mondat szerepel, amelyek a kontextus függvényében lehetnek alárendelőek és mellérendelőek is, sőt ezeken belül is többfélék. Egyértelműsítsd a mondatokat azzal, hogy beleírod az értelemnek megfelelő kötőszót, majd nevezd meg az alárendelés vagy mellérendelés fajtáját, és írd le a mondat jelentését! *(2 pont)*

Sütött a nap, a virágok virultak az ablakban.

............................................................................................. (..........................................)

..........................................................................................................................................

Sütött a nap, a virágok virultak az ablakban.

............................................................................................. (..........................................)

..........................................................................................................................................

**Lehetséges megoldások:**

Egyszerű kapcsolatos mellérendelés (pl. *és, s*), megengedő alárendelés (pl. *bár*), ellentétes szembeállító mellérendelés (pl. *pedig..., mégis*), megszorító utótagú ellentétes mellérendelés (pl. *de*), következtető mellérendelés (pl. *ezért, így*), okadó magyarázó mellérendelés (pl. *hiszen, mivel*). Tehát két mellérendelő is elfogadható, ha a megadott kötőszók nem tartoznak ugyanabba a típusba.

**1 pont / mondat, 0,25 pont a viszony megnevezése, 0,5 pont a helyesen megadott kötőszó és 0,25 pont a jelentés helyes megadása.**

Csak akkor ér maximális pontot a feladat, ha a mellérendelés altípusát is megadja a diák. Ha a viszonyról csak annyit ír, hogy alárendelő vagy mellérendelő, akkor a 0,25-ből csak 0,10-et kap.

2. Egyes toldalékaink hangalakilag egybeesnek, vagyis ugyanúgy hangzanak. Ilyenkor a kontextus alapján tudjuk eldönteni, hogy melyikről van szó éppen. Jelöld meg, hogy az alábbi mondatokban milyen toldalék az -*ék*, az -*unk* és az -*ik*! Minél pontosabban írd le a toldalékok típusát az alább megjelölt helyen! *(4 pont)*

Éppen a konyhában val**ék**, amikor nagy robaj hallatszott.

János**ék** is csak néz**ik**-nézik, hogy ez nem olyan, mint az öv**ék**.

Véss**ék** jól az eszükbe, hogy a legjobb**ik**kal kellene dolgozni.

Éppen szalad**unk** el az ablak**unk** előtt, amikor hirtelen nagy sikoltás hallatszik.

**Megoldás:**

-*ék*: 1. valék 2. Jánosék 3. véssék 4. övék: 1. E/1-es igei szR 2. többesJ 3. T/3-as igei szR 4. E/3-as birt szR (-*é*- + többes szám J (-*k*)

-*unk*: 1. szaladunk 2. ablakunk 1. T/1-es igei szR 2. T/3-as birt szR

-*ik*: 1. legjobbik 2. nézik 1. kijelölő J 2. T/3-as igei szR

**Minden helyes válasz 0,5 pont.**

Ha a diák csak annyit ír pl., hogy *igei szR* vagy *birt szR*, akkor a pontszám felét kapja, 0,25 pontot.

3. Alább egy magyar nyelvű halandzsaverset látsz. Határozd meg a kiemelt szavak szófaját! Írd le azt is, hogy mi alapján tudtd abba a szófaji kategóriába besorolni az adott elemet! *(3 pont)*

Ahogy a latymag, úgy a **perenye**:   
csak **szüttyög** **kométosan** egyre.   
Ó, be' rigalom, mennyi henye!   
Senki se **surmolhat** ma benne.

Pedig ej, biza', csüsszenne még,   
de **rozsinkája** becsuffadt, lila.   
**Simánkodik**, sápít, pönderég,   
s ehun ni, benőtt az orrlika.

**Megoldás:**

*perenye*: főnév – névelő van előtte, alanya a mondatnak (mindkettő szükséges)

*szüttyög*: ige – E/3-as igei személyrag, állítmánya a mondatnak (elégséges csak az első, de csak a második nem)

*kométosan*: határozószó – -*an* végződés, igei vonzat (elégséges csak az első is, de csak a második nem)

*surmolhat*: ige – -*hat* képző, E/3-as igei személyrag (vagy: egyeztetés az alannyal (*senki*)), *se* tagadószó közvetlenül előtte (elégséges csak az első vagy csak a második/harmadik, a negyedik egymagában nem elégséges)

*rozsinkája*: főnév – E/3-as birtokos személyrag

*simánkodik*: -*kodik* igeképző, állítmánya a mondatnak (elégséges csak az egyik is)

**Minden helyes válasz 0,5 pont. 0,25 a szófaj helyes megnevezése, 0,25 pont a magyarázat. Ha a magyarázat nem teljes, szintén csak részpont jár, 0,10 pont.**

4. Melyik mondatnak felel meg az alábbi szintaktikai viszonyokat ábrázoló ágrajz? Karikázd be a betűjelét! *(1 pont)*

Á

A H

T

H

a) Nagyon jó lenne tudni ügyesen sízni!

b) De jó lenne jobb lenni matekból!

c) A kisebb nyuszit hozó is magasabb valamennyivel.

**Nincsen részpont.**